# Carrer Major (Vallirana)

El carrer Major és un carrer de Vallirana (Baix Llobregat). Diversos edificis d'aquest carrer estan inclosos de manera individual en l'Inventari del Patrimoni Arquitectònic de Catalunya.

## Habitatge al carrer Major, 166

L'Habitatge al carrer Major, 166 és una obra del municipi de Vallirana (Baix Llobregat) inclosa en l'Inventari del Patrimoni Arquitectònic de Catalunya. És una casa d'un pis, amb coberta a dues vessants, acabada en terrat i que presenta la façana arrebossada de colors blanc i crema. Al primer pis el balcó és centrat per dues finestres. Presenten unit el guardapols arrebossat que forma una mena d'arquet cec apuntat entre el balcó i cada finestra. Entre el terrat i el primer pis hi ha tres ulls de bou amb motiu central vegetal que centren la porta del balcó i les finestres del primer pis.
És una casa feta dins el primer quart del segle xx.

## Habitatge al carrer Major, 167

L'Habitatge al carrer Major, 167 és una obra del municipi de Vallirana (Baix Llobregat) inclosa en l'Inventari del Patrimoni Arquitectònic de Catalunya. Presenta un acabat de façana simulant encoixinat. Llindes i muntants de porta i finestres amb pedra picada. El llindar de les finestres té un ornament geomètric en relleu, d'igual temàtica que el de les mènsules de la cornisa. La barana presenta un ornament de claustra de pedra artificial i acabat ceràmic. Les reixes són de bona forja.

## Habitatge del carrer Major, 168

L'Habitatge del carrer Major, 168 és una obra del municipi de Vallirana (Baix Llobregat) inclosa en l'Inventari del Patrimoni Arquitectònic de Catalunya. La casa de planta baixa i que presenta una doble porta i una finestra emmarcades, a la part superior, per rajoles de colors i acabant, a cada costat amb un cap de lleó de ceràmica vidriada de color verd. Sota la finestra hi ha, seguint, el guardapols, una línia ornamental feta amb trossos de rajola de diferents colors. La barana del terrat és formada per cercles que tanquen motius florals.
Primer quart del segle xx o finals segle xix.

## Habitatge al carrer Major, 297

L'Habitatge al carrer Major, 297 és una obra del municipi de Vallirana (Baix Llobregat) inclosa en l'Inventari del Patrimoni Arquitectònic de Catalunya. La planta baixa presenta estucat simulant paredat comú. Es pot observar una greca amb dibuix repetitiu de filigrana, flors i línies rectes, en relleu i pintat. Aquesta mateixa ornamentació, en aplacat ceràmic, era disposada entre els buits de la planta superior. Hi ha un conjunt d'obertures geminades per pilastres embegudes i carteles. Presenta un balcó de ferro forjat de bon disseny, amb composició ornamental a la llinda del buit balconer que es repeteix als muntants de les persianes de llibret.

## Habitatges al carrer Major, 355-357

Els habitatges del Carrer Major, 355-357 de Vallirana (Baix Llobregat) són incloses a l'Inventari del Patrimoni Arquitectònic de Catalunya. Al primer i segon pis, hi ha combinació d'obra vista i obertures allindades emmarcades per pedra artificial. Hi ha esgrafiats sota la cornisa i els balcons del segon pis, amb ornament floral, filigrana i de petits animals en relleu. Mènsules dels balcons i cornisa amb idèntica temàtica en els seus modillons que les baranes de forja. Balustrada amb balustres ceràmiques de colors groc i verd.

## Habitatge del carrer Major, 311

L'Habitatge del carrer Major, 311 és una obra del municipi de Vallirana (Baix Llobregat) inclosa en l'Inventari del Patrimoni Arquitectònic de Catalunya. Hi ha muntants i llindes a les obertures del primer i segon pis, amb petits relleus de fullam que es repeteixen entre les motllures que emmarquen les obertures de façana. El coronament de l'edifici es basa en una cornisa discontínua corba i d'obra vista, tant a la façana sud com a la nord. A la part baixa de la façana nord-oest hi ha un cos sobresortit amb terrat i barana de balustres (restes del primitiu edifici).
Aquest edifici, anomenat Casa dels Jubilats, va construir-se a mitjans del segle xix. Restes del mateix són el cos sobresortit a nord-oest i la balustrada que hi ha a continuació de la façana sud (corresponia a la tanca del jardí). A principis del segle xx fou reconstruïda, es canvia l'estructura interna i bona part de l'exterior, així com la composició de la façana principal.

## Habitatge del carrer Major, 313

L'Habitatge del carrer Major, 313 és un edifici de Vallirana (Baix Llobregat) inclòs a l'Inventari del Patrimoni Arquitectònic de Catalunya. A la planta baixa hi ha obertures de mig punt, ornamentació simulant aparell romà i carreus picats a les arestes. El coronament es realitza per una cornisa cintrada, de ceràmica vermellosa, botons amb ornament de fullam i dues petites obertures a manera de gelosia amb reixat.

## Habitatge del carrer Major, 349

L'Habitatge del carrer Major, 349 és una obra del municipi de Vallirana (Baix Llobregat) inclosa en l'Inventari del Patrimoni Arquitectònic de Catalunya.Presenta composició ornamental en els dos pisos, que també tenia continuïtat a la barana cega del terrat (ja refeta dues vegades). Entre els dos pisos i entre les mènsules de sota la cornisa hi ha una greca amb motiu repetitiu de filigrana.

## Habitatge del Carrer Major, 367

L'Habitatge del Carrer Major, 367 és una obra del municipi de Vallirana (Baix Llobregat) inclosa en l'Inventari del Patrimoni Arquitectònic de Catalunya. Casa de planta baixa i dos pisos, interessant pels elements ornamentals, bàsicament concentrats a les portes i finestres. A la planta baixa hi ha dues portes. Al primer pis hi ha dues finestres cegues que centren un balcó, amb barana de balustres, de tres portes. La part superior d'aquestes, així com la de les finestres tapiades és coronada i centrada per un medalló que encercla un cap de nen.
Al segon pis hi ha cinc finestres balconeres d'arc de mig punt, amb barana, i emmarcades per pilastres jòniques que enllacen amb les mènsules de sota la cornisa. La façana és acabada en una barana.
Segona meitat del segle xix.

## Habitatge del carrer Major, 400

L'Habitatge del carrer Major, 400 és una obra del municipi de Vallirana (Baix Llobregat) inclosa en l'Inventari del Patrimoni Arquitectònic de Catalunya. Conserva restes d'esgrafiats, molt desadobats, a la primera planta i entre les lletres del rètol "Gran Café y Salón Vallebalenc". S'observa una sèrie de dentellons. A la cornisa hi ha una balustrada de dibuix continuat amb ceràmica de color verdós. Presenta ornamentació de filigrana (entre les formes corbes) a les baranes de ferro forjat dels balcons.

## Habitatge al carrer Major, 492

L'Habitatge al Carrer Major, 492 és una obra del municipi de Vallirana (Baix Llobregat) inclosa en l'Inventari del Patrimoni Arquitectònic de Catalunya. És una casa interessant només a nivell de façana. Una paret presenta porta i finestra amb guardapols resseguint l'arc rebaixat i rajoles de color blau marí i un acabament de façana ondulant que presenta cinc finestretes formant arc apuntat i diferents sanefes de rajoles en aquest sector. Al costat, hi ha un mur acabat en set petites torretes a dues vessants i forma pati lateral amb la casa del costat (de fet pot ser la mateixa casa).
Data de primer quart de segle xx.

## Habitatge del carrer Major, 502

L'Habitatge del carrer Major, 502 és una obra de Vallirana (Baix Llobregat) inclosa a l'Inventari del Patrimoni Arquitectònic de Catalunya. Edifici cantoner amb jardí al sud-oest i de planta rectangular. És de planta baixa, dos pisos i terrat. És de composició simètrica a partir dels buits de la façana. Tots els buits de la façana (arc de mig punt, allindats, ulls de bou) tenen ornamentació d'obra vista, igual que les línies ondulades que, a manera de frontó, coronen l'edifici. Ornament de forja al balcó, reixes i porta. Restes d'aplacat ceràmic a la tanca del carrer.

## Habitatge del carrer Major, 558

L'Habitatge del carrer Major, 558 és una obra del municipi de Vallirana (Baix Llobregat) inclosa en l'Inventari del Patrimoni Arquitectònic de Catalunya. Edifici en cantonada i de planta rectangular. És de planta baixa, pis, terrat, i un cos a sud-oest de planta baixa i terrat. Composició simètrica a partir dels buits de la façana principal i de les altres tres. Presenta muntants, dintells, arestes ornades amb obra vista. Coronament de l'edifici amb frontó de formes arrodonides amb ceràmica granat, aquesta composició es dona a les quatre façanes de l'edifici, d'igual ceràmica és la balustre del cos de menys altura.

## Referències

* 1 2 «Habitatge al carrer Major, 166». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 2 setembre 2015].
* 1 2 3 4 «Habitatge al carrer Major, 167». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 2 setembre 2015].
* 1 2 «Habitatge del carrer Major, 168». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 2 setembre 2015].
* ↑ «Habitatge al carrer Major, 297». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 2 setembre 2015].
* 1 2 3 4 «Habitatge del carrer Major, 311». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 2 setembre 2015].
* ↑ «Habitatge del Carrer Major, 313». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 2 setembre 2015].
* ↑ «Habitatge del carrer Major, 349». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 2 setembre 2015].
* 1 2 3 «Habitatge del Carrer Major, 367». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 2 setembre 2015].
* ↑ «Habitatge del Carrer Major, 400». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 2 setembre 2015].
* 1 2 «Habitatge al carrer Major, 492». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 2 setembre 2015].
* 1 2 «Habitatge del carrer Major, 502». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 2 setembre 2015].
* 1 2 «Habitatge del carrer Major, 558». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 2 setembre 2015].